मार्च के पहले दिन ही 34 डिग्री पर आया पारा
मार्च माह के पहले दिन दिन का पारा 34 डिग्री पर पहुंच गया है। जबकि एक दिन पहले रात का तापमान 17 डिग्री रिकार्ड किया गया है। फरवरी आखिरी और मार्च माह के पहले दिन का पारा अब तक का सबसे ज्यादा तापमान है। मौसम विशेषज्ञों के मुताबिक दक्षिणी हवा कमजोर पड़ने से इस बार मार्च सामान्य से कम तपेगा। हालांकि अप्रैल-मई में तेज गर्मी के आसार है।
एक दिन पहले मंगलवार को दिन का पारा 31 डिग्री थी, जो बुधवार को बढ़कर 34 डिग्री पर आ गया है। इस तरह तापमान में 3 डिग्री की वृद्धि हो गई है।
मौसम वैज्ञानिक डॉ. एसएस तोमर ने बताया विंटर का सीजन अब समाप्ति की ओर है। होली तक मौसम में थोड़ी बहुत ठंडक रह सकती है लेकिन एलनिनो के कमजोर होने से मार्च में तापमान सामान्य ही रहने की संभावना है।
इस दौरान दक्षिणी गर्म हवा का असर सामान्य रह सकता है लेकिन अप्रैल की शुरुआत होते-होते हवा में गर्माहट बढ़ जाएगी। जिससे अप्रैल का महीना गर्म रहेगा। इसके बाद मई में गर्मी का असर पूरे सीजन में सबसे ज्यादा रहेगा।
hin_Deva hin_Deva hin_Deva hin_Deva hin_Deva